open-index/open-wikipedia-markdown huggingface dataset:
ברהאמס: הילד 2

"**ברהאמס: הילד 2**" (באנגלית: ***Brahms: The Boy II***) הוא סרט אימה אמריקאי אשר בוים על ידי ויליאם ברנט בל, לפי תסריט שכתב סטייסי מנאר. את הדמויות הראשיות מגלמים קייטי הולמס, ראלף אינסון, אווין יומן וכריסטופר קונברי.

הסרט הוא סרט ההמשך של סרט האימה המצליח "הילד", שיצא בשנת 2016.

הסרט יצא לאקרנים ב-21 בפברואר 2020, בהפצת STX Entertainment.

## עלילה
עלילת הסרט עוסקת במשפחה שעוברת לאחוזה עתיקה. במהלך הסרט, מוצא הבן ג'וד (כריסטופר קונברי) בובת חרסינה לה קוראים "ברהאמס". לאחר שמספר תופעות מוזרות פוקדות את הבית, מתחילה האם ליזה (קייטי הולמס) להבין שברהאמס הוא לא עוד סתם בובת חרסינה.

## ליהוק

## קישורים חיצוניים

## הערות שוליים

קטגוריה:סרטי אימה מ-2020
קטגוריה:סרטים באנגלית
קטגוריה:סרטים אמריקאיים
קטגוריה:סרטים סיניים
קטגוריה:סרטי המשך אמריקאיים
קטגוריה:סרטי אימה אמריקאיים
קטגוריה:סרטי מתח אמריקאיים
קטגוריה:סרטים אמריקאיים משנת 2020
קטגוריה:סרטי 2020
Elite Security

**Elite Security** (ברוסית: **Элит Секьюрити**) היא חברת אבטחה רוסית שהוקמה בשיתוף ויקטור בודנוב, לשעבר ראש הריגול הנגדי הסובייטי.

החברה קיבלה סיקור תקשורתי נרחב בשנת 2017 על זכייה בחוזה לאבטחת השגרירות האמריקאית במוסקבה.

## היסטוריה
החברה הוקמה כחברה פרטית בשנת 1997 על ידי אולג פופוב יחד עם ויקטור בודנוב ובנו דמיטרי. ויקטור ידוע כבעלי מיעוט לשעבר של לפחות שלושה מסניפי החברה; מהרישומים עולה כי הוא אינו מחזיק עוד באחזקות בעלות. לדברי קומרסאנט, משרדה הראשי של החברה במוסקבה מנוהל על ידי דמיטרי. החברה סירבה להתייחס לחקירה של הניו יורק טיימס באשר לתפקידם הנוכחי של ויקטור ודמיטרי.

### ויקטור בודנוב
כאשר בודנוב החל את דרכו במודיעין הסובייטי בשנות השישים, עבודתו כללה קניית אוכל ומוצרים אחרים לסוכן הכפול קים פילבי. בסוף שנות השישים הוטס בודנוב לבריטניה, שגירשה אותו בשנת 1971 בחשד לריגול למען ברית המועצות. בשנת 1992 הוא פרש כאלוף בשירות הביון החוץ ברוסיה. בראיונות הצהיר בודנוב כי נשיא רוסיה הנוכחי ולדימיר פוטין היה כפוף לו בשנים 1987–1999. בודנוב פרש מריגול בשנת 1992 לאחר שהתעצבן מכיוונה של רוסיה תחת בוריס ילצין ומאז השמיע התפעלות מפוטין וזוכר לו חסד לו על כך "שהציל את רוסיה משלטון הכאוס של ילצין" לדבריו.

## חוזה השגרירות האמריקנית
ביולי 2017 הורה פוטין למשימות הדיפלומטיות האמריקאיות ברוסיה לצמצם את עובדיהם ב-755 עובדים. על מנת להפחית את מספר העובדים, בנובמבר 2017 העניק משרד הרכישות האמריקני חוזה ללא הצעה של 2.8 מיליון דולר לחברת Elite Security לאבטחת שגרירות ארצות הברית במוסקבה והקונסוליות בסנקט פטרבורג, ולדיווסטוק ויקטרינבורג. בעוד נחתים אמריקאים ימשיכו לשמור על משימות דיפלומטיות אמריקאיות, החברה הרוסית תאבטח משימות שקודם לכן טופלו על ידי מאבטחים רוסים מקומיים שהועסקו ישירות על ידי הקונסוליות האמריקאיות. בדרך כלל אין למאבטחים אלה גישה לאזורים מאובטחים ורגישים. בהענקת החוזה ללא הצעה, ארצות הברית הצהירה כי "אף חברה מלבד Elite ושותפותיה לא קבעו וקיבלו רישיון לפעול בכל ארבעת מוקדי המשימה הדיפלומטית של ארצות הברית ברוסיה".

## קישורים חיצוניים
*  

## הערות שוליים

קטגוריה:חברות אבטחה רוסיות
טיוס ג'ונס

**טיוס רוברט ג'ונס** (באנגלית: **Tyus Robert Jones**; נולד ב-10 במאי 1996) הוא כדורסלן אמריקאי, המשחק בקבוצת דאלאס מאבריקס מליגת ה-NBA, בעמדת הרכז.

## קריירת תיכונים ונבחרות ארצות הברית
ג'ונס נולד בעיר ברנסוויל הסמוכה למיניאפוליס, מינסוטה. קרוי על שמו של הכדורסלן טיוס אדני, אשר הוביל את קבוצת UCLA לזכייה באליפות טורניר המכללות כשנה לפני הולדתו של ג'ונס. כבר בכיתה ח' בלט ג'ונס ככדורסלן מוכשר, כאשר נבחר לקבוצת הכדורסל של "תיכון אפל ואלי", ואף הצטיין באותה עונה עם ממוצעים של 16.8 נקודות ו-8.1 אסיסטים למשחק. באותה שנה, בגיל 13, קיבל את הצעת המלגה הראשונה שלו, מאוניברסיטת דרום קליפורניה. בשנת 2013 זכה עם קבוצתו באליפות התיכונים של מינסוטה, ובשנה העוקבת, אשר הייתה האחרונה שלו בתיכון, הפסידה הקבוצה לאחר שתי הארכות במשחק הגמר, על אף משחק מצוין של ג'ונס אשר קלע 35 נקודות. בסיום אותה עונה נבחר להשתתף במשחקי מקדונלד'ס אול-אמריקן ונייקי הופ סאמיט, וזכה בתואר שחקן התיכונים המצטיין של מינסוטה ("Minnesota Mr. Basketball").

בשנת 2011 זכה עם נבחרת ארצות הברית הצעירה במדליית הזהב בטורניר אליפות האמריקות בכדורסל עד גיל 16, ושנה לאחר מכן זכה עמה בגביע העולם בכדורסל עד גיל 17. בשנת 2014 זכה במדליית זהב נוספת בטורניר אליפות האמריקות עד גיל 18. בשלושת הטורנירים רשמה ארצות הברית מאזן מושלם של 18 ניצחונות ללא אף הפסד.

## קריירת מכללות
בשנת 2014 החל ללמוד באוניברסיטת דיוק, והצטרף לקבוצת הכדורסל שלה כחלק ממחזור שכלל גם את ג'סטיס וינסלו, גרייסון אלן וחברו הטוב ג'אליל אוקפור. לאורך עונתו היחידה בליגת המכללות רשם ממוצעים של 11.8 נקודות ו-5.6 אסיסטים למשחק, והוליך את קבוצתו לצד וינסלו, אוקפור וקווין קוק לזכייה בטורניר אליפות המכללות. במשחק גמר הטורניר מול אוניברסיטת ויסקונסין הוביל את קלעי דיוק עם 23 נקודות, ובסיום המשחק זכה בפרס "השחקן המצטיין של משחק הגמר".

## קריירה מקצועית
### מינסוטה טימברוולבס
בדראפט ה-NBA 2015 נבחר ג'ונס בבחירה ה-24 על ידי קליבלנד קאבלירס, אשר מיד העבירה אותו למינסוטה טימברוולבס בתמורה ל-3 בחירות סיבוב שני בדראפט. במהלך עונת הרוקי שלו נשלח בהשאלה לקבוצת איידהו סטמפיד מליגת הפיתוח של ה-NBA, ובששת משחקיו במדיה קלע 24.7 נקודות ומסר 5.0 אסיסטים בממוצע למשחק. בשתי עונותיו הראשונות עם הטימברוולבס קלע 3.8 נקודות למשחק כמחליפו מהספסל של ריקי רוביו, ובשתי העונות הבאות קלע 5.9 נקודות ומסר 3.7 אסיסטים למשחק כמחליפו של ג'ף טיג.

### ממפיס גריזליס
ביולי 2019, לאחר 4 שנים במינסוטה, חתם ג'ונס בממפיס גריזליס על חוזה ל-3 עונות, בסך כ-28 מיליון דולר.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי מינסוטה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מינסוטה: כדורסלנים
קטגוריה:כדורסלני אוניברסיטת דיוק
קטגוריה:בחירות דראפט של קליבלנד קאבלירס
קטגוריה:כדורסלני מינסוטה טימברוולבס
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:כדורסלני ממפיס גריזליס
קטגוריה:כדורסלני פיניקס סאנס
קטגוריה:כדורסלני אורלנדו מג'יק
קטגוריה:כדורסלני דאלאס מאבריקס
קטגוריה:אמריקאים שנולדו ב-1996
שחר (הגליל העליון)

**שחר** הייתה נקודת התיישבות בגליל העליון ליד גוש חלב. המקום יושב בינואר 1949 על ידי גרעין "שחר" של הקיבוץ הדתי, אך אלו עזבו לאחר כשנה ובמקומם התיישבו עולים מטריפולי. באוגוסט 1953 עברו המתיישבים למושב דלתון.

## היסטוריה
גרעין שחר היה גרעין של הקיבוץ הדתי שהורכב מעולי טריפולי, טורקיה ומצרים. היה זה הגרעין הראשון של בני עדות המזרח. הם עברו הכשרה בטירת צבי, כפר עציון וקבוצת יבנה. לאחר ההכשרה, בסוף 1946 הקימו חברי הגרעים, כחמישים במספר, מחנה זמני בנתניה. בשנת 1947 עברו חברי גרעין שחר להתיישבות במקום זמני ליד כפר אתא, שם הם לקחו חלק בלחימה במלחמת העצמאות.

בסוף 1948 התיישבו באופן זמני בכפר ערבי נטוש ליד ביריה ובינואר 1949 התיישבו בנקודת קבע ליד גוש חלב. הקיבוץ קלט חברים נוספים ממרוקו וילידי ארץ ישראל, אך לא החזיק מעמד זמן רב. החורף הקשה של סוף 1950 פגע קשות במשק ובנוסף, רבים מחברי הקבוצה בקשו לחבור אל הוריהם שעלו אז לישראל. כ-25 חברים שבקשו להמשיך במסגרת קיבוצית עברו לבני דרום.

במחצית הראשונה של 1950 עלו למקום 32 משפחות מעולי טריפולי. היישוב הוכלל במועצה אזורית מרום הגליל בעת הקמתה

לאחר שהתברר שקרקעות כפר שחר הוחכרו לאנשים פרטיים עברו המתיישבים באוגוסט 1953 לכפר א-דלאתה הנטוש והקימו בו את מושב דלתון.

היישוב שחר הוקם כחלק מגוש של מושבים דתיים של עדות המזרח בגליל העליון המזרחי וביניהם פאר-עם, יישוב שהוקם סמוך לחצור הגלילית ופורק ב1952; שמוע (עין זיתים?), ביריה, מירון, דישון, עלמה וכרם בן זמרה.

## קישורים חיצוניים
*נחום ברוכי, קבוצת שחר, עמודים, תשרי - חשון תשס"ח (717) 1

## הערות שוליים

קטגוריה:מועצה אזורית מרום הגליל
קטגוריה:יישובים ישראליים שננטשו
קטגוריה:מקומות גאוגרפיים ללא קואורדינטות
נחל קצרין

ממוזער|מפל קצרין בזרימה חזקה, ינואר 2020
**נחל קצרין** הוא נחל ברמת הגולן העובר סמוך לקצרין. הנחל הוא אחד מיובליו של נחל משושים. אורכו של הנחל כ-15 קילומטרים והוא זורם בחורף בלבד.

הנחל מתחיל מצפון-מזרח לקצרין, סמוך לציר הנפט ולחורבת דביה, בגובה של כ-600 מטרים. אפיק הנחל עובר בין אזור התעשייה קצרין לבתי התושבים. סמוך לרחוב זוויתן בקצרין ישנו מפל באפיק הנחל. גובהו של המפל כ-10 מטרים, וזרימת המים בו מרשימה בחורף ובעיקר לאחר גשמים חזקים.

מהמפל ממשיך הנחל במהלכו דרום מערבה, ואוסף אליו את מימי ואדי דיפלה המתחיל בקצרין. אפיק הנחל מעמיק ובאזור זה מתחיל האזור הקניוני של הנחל. נחל קצרין נשפך לנחל משושים כקילומטר מצפון לשמורת נחל משושים.

סמוך לנחל גדלה צמחיית נחלים הכוללת רקפות, כרמלית נאה, חלבלוב, הרדוף הנחלים וכלך מצוי.

## גלריה

קובץ:Katzrin Waterfall 4.jpg|
קובץ:Katzrin Waterfall.jpg|
קובץ:Katzrin River.jpg|


## קישורים חיצוניים

* מפל קצרין, באתר iNature
* המלצה לטיול: נחל קצרין, פריחת הכרמליות הנאות, באתר איגוד ערים כנרת
*נחל קצרין, באתר סברסים
* 

## הערות שוליים

קטגוריה:יובלי הירדן
קטגוריה:רמת הגולן: נחלים
טיבור גרגיי

ממוזער|טקסט=דיוקן של הצייר טיבור גרגיי|דיוקן של הצייר טיבור גרגיי
**טיבור גרגיי** (במקור **גרינשטיין**, בהונגרית: **Gergely Tibor**; בודפשט, 2 באוגוסט 1900 – ניו יורק, 13 בינואר 1978) היה צייר וגרפיקאי הונגרי-יהודי-אמריקאי, בעלה של אנה לסנאי.

## קורות חיים
גרגיי סיים את בית הספר התיכון בבודפשט, שבמהלכו השתתף בקביעות בישיבות חוג גליליאו והאזין גם להרצאות חוג יום ראשון, שחבריה הקימו את בית הספר החופשי למדעי הרוח בשנת 1917. באותה תקופה שהכיר את חברי חוג יום ראשון הכיר גם את אשתו לעתיד אנה לסנאי. בתקופת הרפובליקה הסובייטית ההונגרית, גרגיי היה חבר בקומיסריאט העם לחינוך ציבורי, ובעקבות נפילת הרפובליקה היגר עם לסנאי לווינה בירת אוסטריה. הוא נרשם למכללה לאמנויות שימושיות בווינה, שם למד ליטוגרפיה. לאחר מכן הוא הפך לקריקטוריסט בעיתון "Der Wiener Tag", כלומר ה"יום של וינה" ואחריו אייר ספרי סיפורי ילדים שונים (למשל איור ספרו של בלה באלאז' Dar Richtige Himmelblau). בינתיים הוא גם צייר והצליח להציג את עבודותיו בזכות האיגוד הכללי של האגנבונד (Hagenbund). הוא חזר להונגריה בשנת 1931 ולימד בבית הספר לאמנות Atelier and Workshop של דז'ה אורבן. עבודות הגרפיקה שלו פורסמו בכתב העת הספרותי המצולם "מראה" (Tükör). כחבר ב"האגודה החדשה לאמנים" (KUT או KÚT), שהייתה קבוצת אמנים הונגרית שהתחייבה לאמנויות יפות מודרניות, (הקבוצה המשיכה למעשה את דרכה של קבוצת השמונה ופעלה בשנים 1924–1949), הוא הציג את ציוריו במספר הזדמנויות, והציג פעמיים באופן עצמאי; פעם אחת במוזיאון ארנסט ופעם אחת בגלריה טמאש. בעקבות התגברות האנטישמיות בשנת 1939, חקיקת החוקים האנטי יהודיים כמו החוק היהודי הראשון ולאחר מכן השני והשלישי, היגר גרגיי עם אשתו לארצות הברית ומצא בית חדש בניו יורק. כאן עסק גרגיי באיור ספרי ילדים ואיורים רבים שלו פורסמו על ידי הוצאת Western Publishing Co.

## לקריאה נוספת

## קישורים חיצוניים

* גלריית קיזלבך: טיבור גרגיי. Kieselbach Galéria
* לקסיקון ביוגרפי הונגרי. טיבור גרגיי. Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967
* טיבור גרגיי. מוזיאון ספרותי פטפי. Petőfi Irodalmi Múzeum

## הערות שוליים

קטגוריה:חברי חוג יום ראשון
קטגוריה:חברי חוג גלילאו
קטגוריה:מהגרים מהונגריה לארצות הברית
קטגוריה:ציירים יהודים הונגרים
קטגוריה:ציירים יהודים אמריקאים
קטגוריה:אמנים יהודים אמריקאים
קטגוריה:גרפיקאים ומאיירים יהודים הונגרים
קטגוריה:אמריקאים שנולדו ב-1900
קטגוריה:אמריקאים שנפטרו ב-1978
בני וורונין (סדרת טלוויזיה)

**בני וורונין** (ברוסית: **Воронины**) הוא עיבוד רוסי לתוכנית הטלוויזיה האמריקאית "כולם אוהבים את ריימונד", ששודר מאז 2009. אחרי מספר עונות, הסדרה הפכה להפקה עצמאית.

הסדרה שודרה לראשונה ברשת STS ב-16 בנובמבר 2009, ובאוקטובר 2019 סיים הערוץ את שידורי העונה ה-24. בשנת 2010 הסדרה זכתה בפרס TEFI בקטגוריית הסיטקום הטוב ביותר. בשנת 2017 נכנסה לספר השיאים של גינס כפרויקט עיבוד הטלוויזיה הארוך בעולם.

הכוכבים המרכזיים של הסדרה היו גאורגי דרונוב, יקטרינה וולקובה, בוריס קלוייב, סטניסלב דוז'ניקוב, אנה פרולובצבה. דוז'ניקוב נדרש להשיל 20 ק"ג ממשקלו לצורך התפקיד.

במהלך צילומי הפרק ה-455 של התוכנית היא נכללה בספר השיאים של גינס כעיבוד הטלוויזיה הארוך ביותר בעולם. בשנת 2015 התוכנית הייתה אחת מחמש התוכניות הטובות ביותר שנצפו ברוסיה שלא היו בכורות.

## ביקורת
אתר "Vokrug TV" ציין את בני וורונין כ"אולי המשפחה הכי אהובה ברוסיה".

## קישורים חיצוניים
* 
* 

## הערות שוליים

קטגוריה:קומדיות מצבים רוסיות
קטגוריה:סדרות טלוויזיה רוסיות שעלו לשידור בשנות ה-2000
קטגוריה:ערוץ CTC: תוכניות וסדרות
קטגוריה:תוכניות וסדרות טלוויזיה רוסיות מבוססות על פורמט זר
מרים כהן

**מרים כהן** (נולדה באוקטובר 1941) היא מתמטיקאית ישראלית, פרופסורית אמריטה באוניברסיטת בן-גוריון.

## קורות חייה
כהן נולדה ברמת גן לד"ר חנה וג'וסין הירש. גדלה בפתח תקווה. ב-1959 התגייסה לצה"ל ושירתה בחיל הקשר. ב-1961 נישאה ליאיר כהן וב-1962 נסעו שניהם ללמוד בארצות הברית. לאחר חזרתם לישראל, התגוררו בירוחם במשך כ-10 שנים.

לזוג 4 ילדים.

## השכלה ומסלול מקצועי
תואר ראשון .B.Sc במתמטיקה בהצטיינות מאוניברסיטת המדינה של קליפורניה . תואר שני .M.Sc במתמטיקה מאוניברסיטת קליפורניה בלוס אנג'לס (UCLA). את הדוקטורט עשתה באוניברסיטת תל אביב בהנחיית הפרופסורים ישראל הרשטיין וקליין.

בשנת 1980 הצטרפה לסגל אוניברסיטת בן-גוריון, אליה היא שייכת עד היום. בשנים 1983 עד 1985 הייתה פרופסור אורח באוניברסיטת דרום קליפורניה וב-UCLA. ב-1997 הייתה פרופסור אורח במכון למתמטיקה של אוניברסיטת פודן  בשאנגחאי.

בשנים 1993 עד 1995 ניהלה את המחלקה למתמטיקה ומדעי המחשב.

בשנים 1998 עד 2002 שימשה כדיקנית הפקולטה למדעי הטבע.

מ-2003 היא מנהלת המרכז ללימודים מתקדמים במתמטיקה של אוניברסיטת בן-גוריון.

### יוזמות אקדמיות
ב-1996 הקימה את המסלול לביואינפורמטיקה במסגרת המחלקה למתמטיקה ומדעי המחשב.

ב-2001 ייסדה את המרכז ללימודים מתקדמים במתמטיקה של אוניברסיטת בן-גוריון.

## פעילותה המדעית

בין תחומי המחקר שלה: אלגברת הופף , קבוצות קוואנטום  ושימושיהן בפיזיקה, ותורת חוגים לא-קומוטטיביים .

## תפקידים ואותות הוקרה
* נשיאת האיגוד הישראלי למתמטיקה - 1992–1994
* עמיתת האגודה האמריקאית למתמטיקה – 2017

## קישורים חיצוניים

* דף הבית של מרים כהן 

קטגוריה:מתמטיקאיות ישראליות
קטגוריה:ישראלים עמיתי האגודה האמריקאית למתמטיקה
קטגוריה:נשיאי האיגוד הישראלי למתמטיקה
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:סגל אוניברסיטת בן-גוריון בנגב: מתמטיקה
קטגוריה:ישראליות שנולדו ב-1941
קטגוריה:ישראלים שנולדו ב-1941
אם תרצי (שיר של חנן בן ארי)

**אם תרצי** הוא סינגל שהוקלט על ידי הזמר-יוצר הישראלי חנן בן ארי. השיר יצא לאור כסינגל ב-26 בפברואר 2020 על ידי חברת התקליטים יוניסל.

השיר זכה בתואר "שיר השנה" במצעד הפזמונים העברי השנתי של כאן גימל לשנת ה'תש"ף.

## רקע וכתיבה
השיר נכתב והולחן על ידי חנן בן ארי והופק על ידי תומר בירן. השיר הוא בסגנון הפופ. השיר נכתב לאשתו הדסה, ועוסק בפחד שמא תעזוב אותו.

הסינגל עצמו סוקר על ידי יוסי חרסונסקי אשר ציין את השיר בחיוב והעניק לו ציון של ארבעה וחצי כוכבי זהב מתוך חמישה.

## וידאו קליפ
הווידאו קליפ הנלווה שצולם לשיר, בוים על ידי יעקב אסרף והועלה לערוץ היוטיוב של חנן בן ארי ב-26 בפברואר 2020, בסמוך לצאת הסינגל . הקליפ צולם ברובו במעלית בבית החולים איכילוב בהשתתפות עובדים ואורחים בבית החולים.

נכון לאוגוסט 2025, מונה הצפיות של הקליפ עומד על כ-37 מיליון צפיות.

## גרסאות כיסוי
לשיר יצאו גרסאות כיסוי רבות, בהן של הזמר החסידי-אמריקאי יעקב שוואקי יחד עם נפתלי שניצלר. השיר הוקלט ברוסית בידי מקסים לאונידוב.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי חנן בן ארי
קטגוריה:שירים בעברית
קטגוריה:שירים שנכתבו על ידי חנן בן ארי
קטגוריה:שירים שהופקו על ידי תומר בירן
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
חיוך הגדי

**חיוך הגדי** הוא סרט קולנוע ישראלי משנת 1986 בבימויו של שמעון דותן, אשר מבוסס על ספר בעל אותו שם מאת דויד גרוסמן (1983).

## הפקה וצילום
בסרט מככבים רמי דנון, מכרם ח'ורי והשחקן הטורקי טונג'ל קורטיז, ששיחק שנה לפני כן בסרט גשר צר מאד. את הסרט מקריין מיכה לבינסון. צילומי הסרט החלו ביולי 1985.

בפסטיבל הסרטים הבינלאומי בברלין (1986), זכה קורטיז בפרס "דב הכסף" ושמעון דותן היה מועמד לפרס "דב הזהב". לאחר ההצלחה בפסטיבל ברלין, נמכר הסרט להפצה בינלאומית באירופה וארצות הברית.

## תקציר העלילה
לכפר הפלסטיני ענדל נכנסים חיילי צה"ל ובראשם המושל הצבאי סגן אלוף כצמן (מכרם ח'ורי), סגנו רב-סרן שפר (דני מוג'ה) והרופא הצבאי סרן אורי לניאדו (רמי דנון). הם מתקבלים על ידי המוכתר ותושבי הכפר ואורי נושא דברי ברכה לתושבים עם תקווה לשיתוף פעולה. הנאום שלו מופרע בצעקות על ידי הזקן חילמי (טונג'ל קורטיז) שנחשב למשוגע. אורי מתקרב לזקן והשניים נועצים זה בזה מבט ארוך, אך עד מהרה מתיידדים.

חילמי מתגורר במערה מחוץ לכפר. הוא מספר לאורי כי יש לו בן מאומץ בשם יזדי (מוחמד דיב). אימו של יזדי הרתה מחוץ לנישואים וחילמי הסכים לשאת אותה ולגדל את יזדי כדי שלא ירצחו אותה. יזדי יוצא לפעולות נגד הצבא ומאמין בהתנגדות אלימה לשלטונות הכיבוש. אשתו של חילמי מתה ונערה אילמת, נג'את, מביאה לו כל יום אוכל למערה.

כוח של צה"ל מותקף בפאתי הכפר. התוקפים נמלטים ובשטח נשאר חמור הרוג. כצמן מטיל עוצר על הכפר ומשאיר את פגר החמור במרכז הכפר עד שיוסגרו המחבלים. אורי מתנגד לכך ומתעמת עם כצמן ושפר. הוא תוקף את שפר וכצמן מכניס אותו למעצר.

אורי וכצמן היו פעם חברים טובים. הם נפגשו כשאורי למד רפואה באיטליה. אשתו של אורי, שוש (איריס הופמן) היא מדריכת מבקרים במוזיאון תל אביב לאמנות. יחסיה עם אורי נמצאים במשבר. היא מרגישה שאורי אינו מודע לכך, ומחייך כל הזמן חיוך אווילי שהיא מכנה "חיוך הגדי". היא מתחילה ברומן עם כצמן שלא נסתר מאורי ומגביר את המתח ביניהם.

בהתקלות עם המחבלים נהרגים שלושה מהם בתוכם יזדי. אורי משתחרר ממעצר ונוסע לחילמי האבל. חילמי מחזיק אותו כבן ערובה ומורה לו להודיע בקשר לכצמן כי הוא דורש את נסיגת הצבא מהאדמות הכבושות בתמורה לשחרורו.

כצמן מארגן כוח כדי להשתלט על המערה. לבסוף הוא מחליט לעלות לשם לבד בהסכמתו של חילמי. במערה מתפתח מאבק בינו לבין חילמי החמוש, שבמהלכו נפלט כדור מאקדחו של חילמי והורג את אורי.

## שחקנים

## קישורים חיצוניים
* הסרט המלא לצפייה בתשלום באתר ארכיון ישראלי לסרטים - סינמטק ירושלים

* חיוך הגדי, באתר קרן הקולנוע הישראלי
**ביקורות**
* 
* אורי אבנרי, 

## הערות שוליים

קטגוריה:דויד גרוסמן
קטגוריה:סרטי 1986
קטגוריה:סרטים בעברית
קטגוריה:סרטים בערבית
קטגוריה:סרטים ישראליים מבוססי ספרים

קטגוריה:סרטים על הסכסוך הישראלי-פלסטיני
קטגוריה:סרטים ישראליים משנת 1986
פול מורטון

**פול מורטון** (באנגלית: **Paul Morton**; 22 במאי 1857 - 19 בפברואר 1911) היה איש עסקים ופוליטיקאי אמריקאי, שכיהן כמזכיר הצי של ארצות הברית בממשלו של הנשיא תאודור רוזוולט.
## ביוגרפיה
פול מורטון נולד בדטרויט וגדל בנברסקה סיטי שבנברסקה. אביו היה ג'וליוס סטרלינג מורטון, שכיהן כמזכיר החקלאות של ארצות הברית בממשלו של הנשיא גרובר קליבלנד ואחיו היה ג'וי מורטון שייסד את חברת "מורטון סולט" שעד היום מייצרת מלחים לצורכי תעשיית המזון ותעשיות נוספות. אף על פי שאביו נמנה עם חברי האגף השמרני של המפלגה הדמוקרטית, היה פול מורטון חבר האגף הפרוגרסיבי של המפלגה הרפובליקנית. מעבר זה בתמיכה במפלגות בין אב לבן מקביל גם למקרה של הנרי קנטוול וולאס שכיהן גם הוא כמזכיר החקלאות בממשלו של הנשיא וורן הרדינג ובנו, הנרי וולאס שכיהן באותו תפקיד בממשלו של הנשיא פרנקלין דלאנו רוזוולט מהמפלגה הדמוקרטית.

מורטון כיהן כמזכיר הצי בין השנים 1904–1905. לפני כן הוא היה סגן נשיא חברת סנטה פה. כאשר התברר שהחברה זכתה להטבות בלתי חוקיות בעת עבודתו שם, הוא אולץ לפרוש מתפקידו כמזכיר הצי כדי למנוע שערורייה, אף על פי שהנשיא רוזוולט טען שמורטון עצמו לא היה מודע לעברות אלו. לאחר שפרש מתפקידו הוא היה נשיא של חברת הביטוח Equitable Life Assurance Society.

## קישורים חיצוניים

* The Political Graveyard
* 

קטגוריה:אמריקאים ילידי מישיגן
קטגוריה:דטרויט: אישים
קטגוריה:מזכירי הצי של ארצות הברית
קטגוריה:חברי הקבינט של ארצות הברית בממשל תאודור רוזוולט
קטגוריה:אנשי עסקים אמריקאים
קטגוריה:אמריקאים שנולדו ב-1857
קטגוריה:אמריקאים שנפטרו ב-1911
דאג קולינס (פוליטיקאי)

**דאג קולינס** (באנגלית: **Doug Collins**; נולד ב-20 באוקטובר 1965) הוא פוליטיקאי אמריקאי, המכהן כמזכיר לענייני חיילים משוחררים של ארצות הברית תחת הנשיא דונלד טראמפ. כיהן כחבר בית הנבחרים של ארצות הברית מטעם מחוז הקונגרס התשיעי של מדינת ג'ורג'יה, בין השנים 2021-2013.

## ביוגרפיה
קולינס נולד וגדל בגיינסוויל שבג'ורג'יה. הוא סיים תואר ראשון במכללת צפון ג'ורג'יה, תואר שני בתאולוגיה (MDiv) מסמינר הכמורה בניו אורלינס ותואר JD במשפטים מבית הספר למשפטים ג'ון מרשל באטלנטה.

לאחר פיגועי 11 בספטמבר התגייס לכוחות המילואים של חיל האוויר של ארצות הברית ושירת ככומר צבאי, בין השאר הוצב בעיראק במהלך מלחמת עיראק. הוא ממשיך לשירת במילואים בתפקיד זה בדרגת לוטננט קולונל. בשנים 2007–2013 כיהן כחבר בית הנבחרים של מדינת ג'ורג'יה. בנובמבר 2012 נבחר לנציג המחוז התשיעי של ג'ורג'יה בבית הנבחרים של ארצות הברית ברוב של 74%. הוא נבחר לתקופות כהונה נוספות ב-2014, 2016 וב-2018. מינואר 2019 ועד מרץ 2020 כיהן כנציג הבכיר של המפלגה הרפובליקנית בוועדת המשפטים של בית הנבחרים. 

בבחירות לסנאט האמריקאי ב-2020 התמודד מול קלי לפלר ורפאל וורנוק על מושבו של ג'וני אייזקסון הפורש, אך לא העפיל לסיבוב השני.

בנובמבר 2024 לאחר ניצחונו של דונלד טראמפ בבחירות לנשיאות ארצות הברית, מינה הנשיא הנבחר את קולינס לתפקיד המזכיר לענייני חיילים משוחררים בממשלו השני. ב-5 בפברואר 2025 אישר הסנאט של ארצות הברית את מינויו של קולינס ברוב של 77–23.

## קישורים חיצוניים

* 

* 

## הערות שוליים

קטגוריה:אמריקאים ילידי ג'ורג'יה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מג'ורג'יה
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי האספה הכללית של ג'ורג'יה
קטגוריה:קצינים וחוגרים בחיל האוויר של ארצות הברית
קטגוריה:כמרים אמריקאים
קטגוריה:חברי הקבינט של ארצות הברית בממשל דונלד טראמפ השני
קטגוריה:מזכירים לענייני חיילים משוחררים של ארצות הברית
קטגוריה:אמריקאים שנולדו ב-1966
Freaky!

(בעברית: **מוזר!**) הוא שיר באנגלית, שנכתב והולחן על ידי ג'יאנלואיג'י פאזיו, הנריק סטין האנסן, ננה בוטוס, ובוצע על ידי סנהיט. ב-9 במרץ 2020 השיר זכה ב-"Digital Battle" שהיווה את קדם האירוויזיון הסן מרינזי, ונבחר לייצג את המדינה באירוויזיון 2020 ברוטרדם, הולנד.

אך לבסוף האירווזיון של 2020 בוטל באותה שנה עקב מגפת הקורונה שפרצה באותה תקופת זמן ולכן השיר לא הושמע אף פעם באירווזיון.

## הערות שוליים

קטגוריה:שירי אירוויזיון 2020
קטגוריה:שירי סן מרינו באירוויזיון
קטגוריה:שירים באנגלית
Team DSM

**Team DSM** (בגרמנית: **Team DSM**) היא קבוצת אופני כביש מקצוענית הולנדית-גרמנית מסבב ה־UCI World Tour. הקבוצה רשומה בגרמניה אך בסיסה נמצא בדוונטר שבהולנד והספונסרית הראשית שלה, "DSM", היא חברה הולנדית. הקבוצה נחשבת לאחת משתי הקבוצות הגרמניות הבכירות בענף ביחד עם בורה–הנסגרוהה. יש לה ניצחון אחד בגרנד טור, עם טום דימולן בג'ירו ד'איטליה 2017.

## היסטוריה ופעילות
הקבוצה קמה בשנת 2005 תחת השם "שימאנו–ממורי" ובסיסה היה בהולנד.

בשנת 2009 ערכה את הופעת הבכורה שלו בגרנד טור כאשר התחרתה בטור דה פראנס, אך הניצחון הראשון שלה בגרנד טור הגיע ב-2011, כשמרסל קיטל ניצח את הקטע ה-7 בוואלטה אספנייה. בשנת 2012 הקבוצה שינתה את הספונסרים שלה ושמה שונה בהתאם ל-"Project 1T4i", אך באמצע העונה השם שלה שונה ל-"ארגוס–שימאנו".

בעונת 2013 הקבוצה עלתה לדרג ה-UCI World Tour. בעונת 2014 חברת השמפו הגרמנית אלפסין נכנסה כספונסרית הראשית של הקבוצה לעונת 2015 ובעקבות כך שינתה הקבוצה את בסיסה מהולנד לגרמניה.

ב-23 בינואר 2016 שישה רוכבים של הקבוצה (וורן ברגיל, ראמון סינקלדם, ג'ון דגנקולב, צ'אד האגה, פרדריק לודוויגסון ומקס ואלשייד) נפגעו על ידי מכונית במהלך אימון בספרד, כל השישה סבלו מפציעות ברמות שונות. ב-2017, תחת המותג והשם סאנווב, הקבוצה השיגה את הניצחון הראשון שלה בגרנד טור, כשטום דימולן ניצח את הג'ירו ד'איטליה. עוד באותה עונה, הקבוצה ניצחה את קטגוריית הנקודות (מייקל מת'יוס) ואת קטגוריית ההרים (וורן בארגיל) בטור דה פראנס, כשכל אחד משני הרוכבים גם ניצח בשני קטעים. באותה שנה הקבוצה גם זכתה במדליית זהב באליפות העולם בנגד השעון הקבוצתי.

בשנת 2021 עזבה חברת סאנווב, לאחר ארבע שנים, את הקבוצה. חברת DSM, תאגיד רב-לאומי הולנדי, נכנסה כספונסר הראשי ושמה של הקבוצה שונה ל-"Team DSM", הקבוצה גם שינתה את מדיה, והחליפה את השחור-לבן שאפיין אותה שנים רבות בכחול-שחור, מהלך שגרר ביקורת על הדמיון לקבוצת סקיי ב-2015, הקבוצה גם החליפה מאופני סרוולו לאופני סקוט. באותה העונה עשתה הקבוצה את אחת מהחתמותיה הבולטות בעונות האחרונות כשהחתימה את רומן בארדה מ-AG2R La Mondiale, שסיים בעבר במקום השני והשלישי בטור דה פראנס 2017 ו-2016 בהתאמה. אך היא איבדה את מארק הירשי, לאחר שביטלה לו את החוזה, למרות שהיה חתום עד לסוף עונת 2021 וכבר לקח חלק בהכנות לעונה זו, כנראה בשל העובדה שכבר סיכם עם קבוצה אחרת ל-2022, החליטה DSM שלא ירכוב אצלה גם ב-2021.

## סגל הקבוצה

## קישורים חיצוניים

* 

## הערות שוליים

קטגוריה:הולנד: אופניים
קטגוריה:קבוצות אופניים
מערכת התשלומים המהירים (רוסיה)

ממוזער
**מערכת התשלומים המהירים של בנק רוסיה** (**Система быстрых платежей Банка России, СБП**) היא מערכת המאפשרת לאזרחים להעביר כספים באמצעות מזהה המוטב (נכון להיום, לפי מספר טלפון), גם אם הצדדים להעברה מחזיקים חשבונות במוסדות אשראי שונים. בעתיד המערכת תאפשר לבצע תשלומים מיידיים 24/7 גם עבור סחורות ושירותים, כולל תשלומי ממשלה, תוך שימוש בקוד QR.
## היסטוריה
הבנק המרכזי של רוסיה בסוף 2018 הודיע כי בשנת 2019 הוא לא יחייב בנקים בגין שירות בפעילות המערכת מבנקים. ב-24 בינואר 2019 הודיע ראש המערכת הלאומית לכרטיסי תשלום (NSPK) כי 40 בנקים מנהלים משא ומתן להצטרף למערכת התשלומים המהירה. ב-28 בינואר 2019 הושקה ברוסיה מערכת התשלומים המהירים.

כמעט כל הבנקים הרוסיים המחוברים למערכת התשלומים המהירים של בנק רוסיה (SBP) קובעים תעריף אפס להעברות בתוך המערכת. בחודשים הראשונים להפעלתה לא חייבו עמלה מלקוחות. ב-28 בפברואר 2019 מערכת התשלומים המהירים הוכנסה לפעילות מסחרית עבור מגוון רחב של בנקים ללקוחות, המאפשרת לאנשים לבצע העברות מיידיות באמצעות מספר טלפון. בחנויות הרוסיות החלו להשתמש מאוגוסט 2019.

החל מ-1 בינואר 2020 הפכה מערכת התשלומים המהירה למערכת בתשלום.

## מערכות דומות במדינות אחרות
לפיתוח מערכת התשלומים המהירים ברוסיה קדמה עבודה על חקר הניסיון העולמי, שסיכם הבנק המרכזי בדו"ח פנימי.

## תפעול ומסלקה
המפעיל ומרכז המערכת הוא הבנק המרכזי של רוסיה, כאשר מרכז סליקת התפעול והתשלומים היא המערכת הלאומית לכרטיסי תשלום שהושקה בשנת 2019.

## קישורים חיצוניים
* מערכת התשלומים המהירים באתר הבנק המרכזי של הפדרציה הרוסית
* מערכת התשלומים המהירים באתר המערכת הלאומית לכרטיסי תשלום
## הערות שוליים

קטגוריה:טכנולוגיה בנקאית
קטגוריה:אמצעי תשלום
קטגוריה:בנק רוסיה
All of My Love

**All of My Love** (בעברית: **כל אהבתי**) הוא שיר באנגלית, שנכתב והולחן על ידי בוריסלאב מילאנוב, ברנרדה ברונוביץ', סזאר סמפסון, סבסטיאן ארמן, יואקים פרסון ובוצע על ידי דסטיני צ'וקוניארה. ב-9 במרץ 2020 נחשף כי השיר הוא השיר המלטזי לאירוויזיון 2020 ברוטרדם, הולנד.

## קישורים חיצוניים

## הערות שוליים

קטגוריה:שירי אירוויזיון 2020
קטגוריה:שירי מלטה באירוויזיון
קטגוריה:שירים באנגלית
שרביט ניצוח

שמאל|ממוזער|250px|דוגמה לשרביט ניצוח מודרני
[שמאל|ממוזער|250px|שרביטי הניצוח של [ארתורו טוסקניני, המוצגים במוזיאון הסמית'סוניאן]]
[שמאל|ממוזער|250px|[איגור סטרווינסקי מנצח]]
[שמאל|ממוזער|150px|[פול וייטמן עם שרביט ניצוח]]
**שרביט ניצוח** או **מקל ניצוח**, הוא מקל המשמש מנצח להעצמת תנועותיו בזמן ניצוח על הרכב של מוזיקאים.

## תיאור
השרביטים המודרניים לרוב עשויים מעץ קל משקל (כדוגמת בלזה), פיברגלס או קרבון אשר מחובר לידית בצורת נורה אשר לרוב עשויה משעם, עץ אלון, עץ אחר או אלומיניום.

לחלק מן מנצחים ידועים, כגון הרברט פון קאראיין והנרי ווד נבנו שרביטי ניצוח המותאמים לטבע הביצוע שלהם ולמאפייניהם האישיים והפיזיים.

השרביטים המודרניים הראשונים החלו להבנות בסביבות אמצע המאה ה-19. אורכם של הסטנדרטי של השרביטים נע בין 25 ל-35 ס"מ, אם כי ישנם שרביטים ארוכים יותר, רובם היסטוריים.
## שימוש
הדרך הסטנדרטית לאחיזת שרביט ניצוח הוא כשהמקל נמצא בין האגודל לאצבע המורה, ושהידית מונחת במרכז כף היד. רוב המנצחים מחזיקים את השרביט ביד ימין, אף על פי שחלק מהשמאליים אוחזים ביד שמאל.

במקרים כאשר מבוצעת מוזיקה ווקאלית, מוזיקה בהרכבים קטנים ומוזיקה כלית מוקדמת מהתקופה הקלאסית ומתקופת הבארוק, ההעדפה תהיה לניצוח ללא שרביט ניצוח.

## היסטוריה
### במאה ה-16
בתקופת הבארוק בצרפת, המלחין ז'אן-בטיסט לולי נהג לנצח על יצירותיו באמצעות הקשת הפעמות על ידי הטחת מטה ארוך לרצפה בזמן הפעמות המודגשות (המילה bâton משמעותה "מטה" בצרפתית).

בקונצרט של 8 בינואר 1687, כשהוא מנצח על יצירתו טה דאום אל מול לואי הארבעה עשר, פגע המקל באצבע רגלו. המקרה התפתח לנמק, שממנו הוא לבסוף נפטר ב-22 במרץ של אותה השנה.

### המאה ה-19
השימוש בשרביט הניצוח כאמצעי להעברת רעיונות מוזיקליים הלך והתגבר לאורך התקופה הרומנטית במוזיקה (ובמיוחד לאורך השנים 1820–1840) בעקבות שתי מגמות:

הראשונה, מוזיקה מסובכת ומתוכמת יותר אשר דורשת מוזיקאי שכל תפקידו הוא תיאום בין הנגנים השונים (עד אז זה היה תפקיד הקונצרטמייסטר). השנייה, היא תהליך התרחבותה של התזמורת, מתזמורת קאמרית לתזמורת סימפונית.

כשלואי שפור ניצח עם שרביט ניצוח על הסימפוניה השנייה שלו בזמן ביקור באנגליה בשנת 1820, איגנץ מושלס ציין כי "אמנם הוא מרוכז בדפדוף בפרטיטורה, אך הוא איננו מסוגל להוביל את הצבא המוזיקלי ללא שימוש בשרביט הניצוח שלו".

### המאה ה-20 ואילך
עם עלייתו של הג'אז ותזמורות הביג בנד בתחילת המאה ה-20, החל להיווצר צורך במנצח. עם הזמן נוצרו "שרביטי ג'אז", שהיו ארוכים או קצרים במקצת מן השרביטים הסטנדרטיים.

## ראו גם
*ניצוח
*מנצח
*פרטיטורה

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מוזיקה
*
קטגוריה:מוזיקה קלאסית
ניצוח
צ'ארלי ד'אמליו

**צ'ארלי ד'אמליו** (באנגלית: **Charli D'Amelio**; נולדה ב-1 במאי 2004) היא אושיית רשת ורקדנית אמריקאית, שהתפרסמה ברשת החברתית טיקטוק אליה העלתה סרטוני וידאו קצרים בהם היא רוקדת. יש לה כ־156 מיליון עוקבים באפליקציה, נכון לאוגוסט 2025, וסרטוניה צברו כ-11.9 מיליארד לייקים. כונתה "מלכת הטיקטוק" על ידי הניו יורק טיימס.

## קריירה
ד'אמליו הוחתמה בסוכנות הכישרונות UTA  בינואר 2020. היא השתתפה, יחד עם ידוענים אחרים, בפרסומת אשר שודרה במהלך סופרבול LIV, בשנת 2020, יצרה יחד עם ג'ניפר לופז, אשר כיכבה במופע המחצית של הסופרבול באותה שנה, את אתגר הטיקטוק "אתגר הסופרבול של ג'יי לו". באותה שנה ד'אמליו גם לקחה חלק במשחק האולסטאר של ה-NBA.

ד'אמליו הייתה חברה בקבוצת הרשת השיתופית "Hype House" עם 18 משפיענים אחרים. לקבוצה יש 15.5 מיליון עוקבים. לאחר סכסוכים פנימיים היא ואחותה החליטו לעזוב.

ב-11 ביוני 2020 פרסם מגזין הרולינג סטון כי ד'אמליו גובה בין 25 ל-40 אלף דולר לפוסט פרסומי אותו היא מפרסמת בפלטפורמת הטיקטוק. בשנת 2020, שברה את השיא של לורן גריי והפכה ל-"אדם הנעקב ביותר בטיקטוק"; שיא גינס.

בשנת 2020 הופיעה ברשימות פורבס 30Under30 וב של מגזין פורצ'ן, והייתה לאדם הצעיר ביותר שהופיע ברשימה של פורצ'ן אי פעם.

ב-13 במרץ 2021 נבחרה בטקס פרסי בחירת הילדים של ניקלודיאון לאשת המדיה החברתית המועדפת לשנת 2021.

בשנת 2022 היא דורגה במקום השני ברשימת יוצרי התוכן המרוויחים ביותר של פורבס, עם רווחים של כ־17.5 מיליון דולר בשנת 2021. באותה שנה זכתה בעונה ה־31 של תוכנית המציאות האמריקאית, רוקדים עם כוכבים.

בספטמבר 2024 פורסם כי ד'אמליו תעשה את הופעת הבכורה שלה בברודוויי במחזמר "& ג'ולייט", שמציע גרסה מחודשת לסיפורו של שייקספיר, "רומיאו ויוליה". ד'אמליו תשחק בתפקיד שרמיאן, שתואר על ידי המפיקים כתפקיד רווי בריקוד. היא החלה להופיע ב-29 באוקטובר 2024 ותאריך הסיום המתוכנן הוא ב-7 בספטמבר 2025.

בשנת 2025 שיחקה בתפקיד קטן בסרטו המוזיקלי של הראפר דה ויקנד "Hurry Up Tomorrow" המבוסס על אלבומו השישי "Hurry Up Tomorrow".

## חיים אישיים
ד'אמליו הייתה מטרה לבריונות רשת ולביוש גוף. היא ואחותה דיקסי שיתפו פעולה עם קרן החירום הבין לאומית של האומות המאוחדות לילדים כדי להילחם בתופעת בריונות רשת וכדי לספר על הסכנות בפרסום בפלטפורמה טיקטוק. ד'אמליו חשפה בסטורי בחשבון האינסטגרם שלה שהיא סובלת מהפרעת אכילה.

## פרסים ומועמדויות

## קישורים חיצוניים

* 

## הערות שוליים

קטגוריה:יוטיובריות אמריקאיות
קטגוריה:טיקטוקריות אמריקאיות
קטגוריה:רקדניות אמריקאיות
קטגוריה:אמריקאים שהופיעו ברשימת טיים 100 נקסט
קטגוריה:פורבס 30Under30
קטגוריה:אמריקאיות ממוצא איטלקי
קטגוריה:זוכי רוקדים עם כוכבים (ארצות הברית)
קטגוריה:אמריקאיות שנולדו ב-2004
קטגוריה:אמריקאים שנולדו ב-2004
ארתור וייזר

**ארתור ווייזר** (בגרמנית **Artur Weiser**; 18 בנובמבר 1893, קרלסרוהה – 5 באוגוסט 1978, טובינגן) היה תאולוג לותרני גרמני וחוקר הברית הישנה. הוא לימד באוניברסיטת טובינגן בין השנים 1930 – 1962.

## חייו
ארתור ווייזר למד תאולוגיה פרוטסטנטית באוניברסיטאות היידלברג, גטינגן ורוסטוק החל משנת 1912. במהלך מלחמת העולם הראשונה הפסיק את לימודיו עבור שירות צבאי בין השנים 1914 - 1918. בשנת 1920 הוסמך בהיידלברג וקיבל את נציגות הכנסייה במדינת באדן. בשנת 1921 קיבל רישיון לתאולוגיה, בשנת 1922 לימד בהיידלברג, כמרצה זוטר, ומשנת 1928 כפרופסור חבר. בשנת 1930 קיבל תפקיד כפרופסור חבר לברית הישנה באוניברסיטת טובינגן, שם עבד עד סוף חייו. במקביל למינויו, העניקה לו הפקולטה התאולוגית באוניברסיטת היידלברג דוקטורט לשם כבוד.

בתקופת שלטון הנאציזם, ווייזר הצטרף לאידאולוגיה השלטת. יחד עם פרופסורים אחרים של טובינגן הצטרף למפלגה הנאצית ב-1 במאי 1933. הוא גם הפך לחבר תומך ב-SS והיה מעורב בארגונים נאציים כמו NSLB, NSV ו- NSDDB. בשנים 1934–1943 פרסם וייזר את כתב העת *Deutsche Theologie*. ווייזר הצטרף גם לנוצרים הגרמנים; לאחר נאומו של ריינהולד קראוזה בארמון הספורט, הוא נטש אותם. בשנים 1935 - 1945 שימש ווייזר כדיקן הפקולטה לתאולוגיה אוונגליסטית, בשנת 1937 מונה לפרופסור מן המניין.

לאחר תום מלחמת העולם השנייה, המשיך ווייזר את פעילות ההוראה שלו בתחילה בלא הפרעה. במהלך הדה-נאציפיקציה הוא הושעה בגלל חברותו במספר ארגונים נאציים ומעמדו כדיקן עורער. בזמן תהליך ההשעיה, תמך בו האנס רוקרט במתן חוות דעת חיובית. הוא פוטר בשנת 1949, אך בשנת 1951 קיבל שוב את תוארו כפרופסור "מחוץ למניין" באוניברסיטת טובינגן.

וייזר פרש בשנת 1962.

## ממחקריו
וויזר היה תלמידו של הרמן גונקל.
מתוך מחקריו על מזמורי ספר תהילים הוא הסיק שבישראל הקדום הייתה מסורת פולחנית של חג ברית ושרבים ממזמורי התהילים היוו חלק ממנו.

## לקריאה נוספת
* ספר הקורס "מבוא למקרא" של האוניברסיטה הפתוחה, יחידות 9–10
* אמונות ודעות במזמורי תהילים, מאת מאיר וייס, הוצאת מוסד ביאליק, ירושלים, 2001

## קישורים חיצוניים
* רשימת ספריו של ארתור וייזר בקטלוג הספרייה הלאומית של גרמניה

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מדענים גרמנים
קטגוריה:חוקרי מקרא גרמנים
קטגוריה:סגל אוניברסיטת טיבינגן
קטגוריה:סגל אוניברסיטאות בגרמניה
קטגוריה:לותרנים
קטגוריה:תאולוגים גרמנים
קטגוריה:גרמנים שנולדו ב-1893
קטגוריה:גרמנים שנפטרו ב-1978
בלאק ת'אמב

**בלאק ת'אמב** (באנגלית: **Black Thumb**; מילולית: אגודל שחור) הוא הר בחוף המערבי (חוף פאלייר) של ארץ גרהאם, שבאנטארקטיקה.

גובהו של ההר 1,190 מטרים מעל פני הים.

מדרונותיו מחורצים וסלעיים.

ההר ניצב בין קרחון רומולוס והדום הקרח ברטרנד.

## היסטוריה
### גילוי ומיפוי ההר, ומקור שמו

ההר התגלה ומופה על ידי המשלחת הבריטית אל ארץ גרהאם, בפיקודו של ג'ון רידוך ריימיל, אשר חקרה את אנטארקטיקה בין השנים 1934–1937.

ההר נסקר מחדש על ידי סוקרים של סקר שטחי חסות איי פוקלנד בין השנים 1948–1949, שיצאו לסקרים אלה מתחנת האי סטונינגטון.

### מקור השם

ריימיל קרא להר בשם זה, בשל צורתו וצבעו.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=5YRNAQAAMAAJ&pg=PA203&lpg=PA203&dq=%22Black+Thumb%22+Antarctica&source=bl&ots=ta9sZoszoV&sig=ACfU3U1RmFu4QNNoU1d2_NrJ7xmXtk1DlA&hl=en&sa=X&ved=2ahUKEwjo1uWXxpDoAhUMzqQKHYc1BMgQ6AEwBnoECAkQAQ#v=onepage&q=%22Black%20Thumb%22%20Antarctica&f=false Sailing Directions for Antarctica: Includes Islands South of Latitude 60°]**, P 203

## קישורים חיצוניים
* בלאק ת'אמב באתר הסקר הגאולוגי של ארצות הברית
* בלאק ת'אמב באתר הגאזט האנטארקטי של ממשלת אוסטרליה
* בלאק ת'אמב באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בהר בלאק ת'אמב
* תחזית מזג אוויר עדכנית ארוכת טווח עבור הר בלאק ת'אמב
* נתוני מזג אוויר היסטוריים עבור הר בלאק ת'אמב

## הערות שוליים

קטגוריה:חוף פאלייר
קטגוריה:ארץ גרהאם: הרים
רכס ארגנטינה

**רכס ארגנטינה** (באנגלית: **Argentina Range**) הוא רכס הרים בצפון מזרח הרי פנסקולה, שבאנטארקטיקה.

הרכס ממוקם 56 קילומטרים ממזרח לצפון רכס פורסטל.

הרכס כולל פסגות סלעיות ומצוקים.

אורכו של הרכס 68 קילומטרים.

שיא גובהו של הרכס 925 מטרים מעל פני הים (בהר ספאן).

## היסטוריה
### גילוי ומיפוי הרכס

הרכס התגלה וצולם מן האוויר ב-13 בינואר 1956, במהלך טיסת צילום טרנסאנטארקטית של צי ארצות הברית ממפרץ מקמרדו לים ודל (טיסה הלוף וחזור, בלא הפסקה).

הרכס כולו מופה בשנים 1967–1968 על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בשנת 1964.

### מקור השם

שמו של הרכס ניתן לו על ידי הוועדה המייעצת לשמות אנטארקטיים.

הרכס נקרא על שמה של ארגנטינה, אשר מאז שנת 1955, ובמשך שנים רבות הפעילה תחנת מחקר על מדף הקרח רון-פילכנר.

## גאוגרפיה

אתרים ברכס ארגנטינה:

## לקריאה נוספת

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA246&lpg=PA246&dq=%22Argentina+Range%22&source=bl&ots=PEslqXte_A&sig=ACfU3U0I4asTCGe79vGAqVTpNYZFRq5w4A&hl=en&sa=X&ved=2ahUKEwiAo9ronJDoAhWuTxUIHbIwDQg4ChDoATAAegQIBhAB#v=onepage&q=%22Argentina%20Range%22&f=false The Transantarctic Mountains: Rocks, Ice, Meteorites and Water]**, P 246

• RYSZARD WRONA, **[https://www.app.pan.pl/archive/published/app49/app49-013.pdf Cambrian microfossils from glacial erratics of King George Island, Antarctica]**, Acta Palaeontologica Polonica 49 (1): 13–56. 

## קישורים חיצוניים
* רכס ארגנטינה באתר הסקר הגאולוגי של ארצות הברית
* רכס ארגנטינה באתר הגאזט האנטארקטי של ממשלת אוסטרליה
* רכס ארגנטינה באתר הגאזט האנטארקטי המשווה SCAR של ממשלת אוסטרליה
* מפת רכס ארגנטינה

## הערות שוליים

ארגנטינה
ארגנטינה
פסגת אניגמה (אנטארקטיקה)

**פסגת אניגמה** (באנגלית: **Enigma Peak**; מילולית: פסגת החידה) היא פסגה בהרי דסקו בקצה הדרום מזרחי של האי רוטשילד, שבאנטארקטיקה.

גובהה של הפסגה 1,000 מטרים מעל פני הים; והיא ההר ה-4,105 בגובהו באנטארקטיקה.

הפסגה מתנשאת מעל מצוק פורנייר.

## היסטוריה
### גילוי ומיפוי הפסגה

הפסגה התגלתה ממרחק על ידי פביאן גוטליב פון בלינגסהאוזן בשנת 1821, ועל ידי ז'אן-באטיסט שארקו בשנת 1909, וכן נצפתה על ידי המשלחת הבריטית אל ארץ גרהאם בשנת 1936.

הפסגה צולמה מהאוויר על ידי השירות האנטארקטי של ארצות הברית בין השנים 1939–1941, ומופתה בעקבות תצלומים אלה. בשל עננות נמוכה, לא היה ברור במדויק, בעת הצילומים, מיקום ההר (לא היה ברור אם הוא באי רוטשילד, באי שרקו או באי דורסי).

הפסגה צולמה על ידי משלחת החקר האנטארקטית רון, בשנים 1947–1948.

הפסגה מופתה בפירוט רב יותר, בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי האוויר של משלחת רון.

הרכס מופה בשנית על ידי צי ארצות הברית בהתבסס על תצלומי לווין לנדסאט שצולמו בפברואר 1975.

### מקור השם

שמה של הפסגה ניתן לה על ידי הוועדה המייעצת לשמות אנטארקטיים של בריטניה.

שם זה ניתן לפסגה בשל הקושי במציאת מקומה המדויק בעת הכנת מפה של האזור.

## קישורים חיצוניים
* פסגת אניגמה באתר הסקר הגאולוגי של ארצות הברית
* פסגת אניגמה באתר הגאזט האנטארקטי המשווה SCAR של ממשלת אוסטרליה
* פסגת אניגמה באתר peakery
* מפת אזור פסגת אניגמה
* מחשבון מרחקים - המרחק מפסגת אניגמה לאתרים סמוכים

## הערות שוליים

אניגמה
מיצובישי קולט 1500/1200/1100/1000

**מיצובישי קולט 1500/1200/1100/1000** (ביפנית: **三菱・コルト1000, 1100, 1200, 1500**, באנגלית: **Mitsubishi Colt 1000, 1100, 1200, 1500**) הן סדרות של מכוניות משפחתיות קטנות מתוצרת **Mitsubishi Heavy Industries**  (משנת 1970 התאגיד הרב-לאומי מיצובישי מוטורס) היפני, אשר יוצרו בין השנים 1963–1970.

## "מיצובישי קולט 1000"

* יוצרה בין השנים 1963–1966.
* תצורות: 4 דלתות סדאן, 2 דלתות מסחרית.
* 5 נוסעים (דגם סדאן).
* מנוע קדמי, מנוע "מיצובישי" סדרה "Mitsubishi KE engine"  סוג מנוע "KE43" (מנוע בנזין).
* סוג הנעה: הנעה אחורית 4x2.

## "מיצובישי קולט 1100"

* יוצרה בין השנים 1966–1968.
* תצורות: 4 דלתות סדאן, 3 דלתות מסחרית.
* 5 נוסעים (דגם סדאן).
* מנוע קדמי, מנוע "מיצובישי" סדרה "Mitsubishi KE engine"  סוג מנוע "KE44" (מנוע בנזין).
* סוג הנעה: הנעה אחורית 4x2.
* תאוצה בין 0–100 קמ"ש היא 23.0 שניות (דגם "קולט 1100" מסחרית שנת 1968).

## "מיצובישי קולט 1200"

* יוצרה בין השנים 1968–1970.
* תצורות: 4 דלתות סדאן, 3 דלתות מסחרית, 5 דלתות מסחרית
* 5 נוסעים (דגם סדאן).
* מנוע קדמי, מנוע "מיצובישי" סדרה "Mitsubishi KE engine" סוג מנוע "KE46" (מנוע בנזין).
* סוג הנעה: הנעה אחורית 4x2.

## "מיצובישי קולט 1500"

* יוצרה בין השנים 1965–1969.
* תצורות: 4 דלתות סדאן, 2 דלתות סדאן (יוצר בין השנים 1968–1969), 2 דלתות מסחרית, 4 דלתות מסחרית (יוצר בין השנים 1970–1968.
* 5 נוסעים (דגם סדאן).
* מנוע קדמי, מנוע "מיצובישי" סדרה "Mitsubishi KE engine"  סוג מנוע "KE45" (מנוע בנזין).
* סוג הנעה: הנעה אחורית 4x2.

## תמונות

קובץ:Mitsubishi Colt1000.jpg | "מיצובישי קולט 1000", שנת 1964
קובץ: Mitsubishi Colt 1100 rear.jpg | "מיצובישי קולט 1100"
קובץ:Mitsubishi Colt 1100 Sedan.jpg | "מיצובישי קולט 1100"
קובץ:Mitsubishi New colt1200.jpg | "מיצובישי קולט 1200", שנת 1968
קובץ:Mitsubishi-Colt1500.jpg | "מיצובישי קולט 1500"
קובץ:Mitsubishi-Colt1500rear.JPG | "מיצובישי קולט 1500"


## ראו גם
* מיצובישי מוטורס
* מיצובישי קולט
* מיצובישי קולט 600
* מיצובישי קולט 800/1000F/1100F/11F

## קישורים חיצוניים

* מיצובישי מוטורס - אתר החברה

## הערות שוליים

קטגוריה:מכוניות משפחתיות
קטגוריה:מכוניות מסחריות
קטגוריה:דגמי מכוניות שהושקו ב-1963
קטגוריה:כלי רכב יפניים
קולט 1500/1200/1100/1000
הדום הקרח ברטרנד

**הדום הקרח ברטרנד** (באנגלית: **Bertrand Ice Piedmont**) הוא הדום קרח גדול, בחוף פאלייר, בארץ גרהאם, שבאנטארקטיקה.

הדום הקרח ממוקם בין מפרץ ריימיל ומפרץ מיקלסן.

אורכו של הדום הקרח 20 קילומטרים ורוחבו 9 קילומטרים.

הדום הקרח גובל מדרומו ברכס פאבי ובצידו הצפוני בהר בלק ת'אמב.

## היסטוריה
### גילוי ומיפוי הדום הקרח

הדום הקרח נסקר בשנת 1936 על ידי המשלחת הבריטית אל ארץ גרהאם בפיקודו של ג'ון ריימיל; ונסקר מחדש על ידי סוקרים של סקר שטחי חסות איי פוקלנד בין השנים 1948–1949, שיצאו לסקרים אלה מתחנת האי סטונינגטון.

### מקור השם

שמו של הדום הקרח ניתן לו על ידי הוועדה המייעצת לשמות אנטארקטיים של בריטניה.

הדום הקרח נקרא על שמו של קנת' ג'י. ברטרנד (Kenneth J. Bertrand), פרופסור לגאוגרפיה ולהיסטוריה של אנטארקטיקה באוניברסיטה הקתולית של אמריקה בוושינגטון די. סי. שבארצות הברית, שהיה חבר בוועדה המייעצת לשמות אנטארקטיים של ארצות הברית בין השנים 1947–1973, ויושב ראש הוועדה המייעצת לשמות אנטארקטיים של ארצות הברית בין השנים 1962–1973.

## לקריאה נוספת

• Defense Mapping Agency 1992, **[https://books.google.co.il/books?id=sfvtAAAAMAAJ&pg=PA152&lpg=PA152&dq=%22Bertrand+Ice+Piedmont%22&source=bl&ots=HPXv0zEmlB&sig=ACfU3U0Fs-8JlHyla5Zp4T6UN8ExHw1hHA&hl=en&sa=X&ved=2ahUKEwiKo6Cm35DoAhUM3qQKHSszD4MQ6AEwEXoECAkQAQ#v=onepage&q=%22Bertrand%20Ice%20Piedmont%22&f=false Sailing Directions (planning Guide) and (enroute) for Antarctica]**, P 152

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, **[https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005]**, USGS

• Peter Gibbs, **[https://gibbsfamilytree.com/tng/histories/Peter-Gibbs_mempt3a-antarctic.pdf A memoir of time in the Antarctic 1956-59]**

## קישורים חיצוניים
* הדום הקרח ברטרנד באתר הסקר הגאולוגי של ארצות הברית
* הדום הקרח ברטרנד באתר הגאזט האנטארקטי של ממשלת אוסטרליה
* הדום הקרח ברטרנד באתר הגאזט האנטארקטי המשווה SCAR של ממשלת אוסטרליה

## הערות שוליים

ברטרנד
ברטרנד
קטגוריה:ארצות הברית באנטארקטיקה
גתין ג'ונס

**גתין ג'ונס** (באנגלית: **Gethin Jones**; נולד ב-12 בפברואר 1978) הוא מגיש טלוויזיה בריטי, שהתפרסם כמנחה תוכניות ילדים.

## ביוגרפיה
גתין ג'ונס נולד בקארדיף למשפחת מורה לניגון בוויולה ומורה בבית הספר. במקביל ללימודי בבית הספר הוא התקדם בלימוד נגינה בויולה ובפסנתר. במהלך לימודיו באוניברסיטה במנצ'סטר הוא היה חבר נבחרת הרוגבי ואף קיבל הזמנה להשתתף במבחנים לקבוצה מקצועית. בסופו של דבר הוא חזר לקארדיף ועסק בעבודות שונות.

בהיותו בקארדיף גתין ג'ונס הצטרף לצוות של ערוץ טלוויזיה מקומי והחל להנחות תוכניות ילדים.

בשנת 2005 הוא הוזמן להנחות תוכנית ילדים של BBC Blue Peter הוא התחיל באפריל כאשר סימון תומאס עזב את התוכנית. במהלך התוכנית הוא טס עם החיצים האדומים והפליג בצוללת מתקופת מלחמת העולם השנייה. הוא היה בין האזרחים בודדים שקיבלו אישור להשתתף במסע של חיל הנחתים המלכותי והשלים אותה. ג'ונס מנחה התוכנית במשך מספר עונות ועזב אותה לאחר עונת שנת 2008.

גתין ג'ונס ממשיך להופיע בערוצים שונים בבריטניה כמנחה של תוכניות שונות.

בשנת 2006 הוא היה האזרח השני שהצליח לסיים את המסע של חיל הנחתים המלכותי באורך של 48 ק"מ.

בשנת 2009 הוא היה מנחה של "תמכור לי את השאלה".

בנוסף לפעילותו העיקרית כמנחה, גתין ג'ונס הצטלם במספר סדרות טלוויזיה ותוכניות טלוויזיה כמשתתף (למשל ברוקדים עם כוכבים).

בשנת 2008 ו-2010 הוא היה חלק של נבחרת אנגליה במשחק כדורגל Soccer Aid.

בסתיו 2020 הוא התחיל להגיש תוכנית טלוויזיה Morning Live ב-BBC One.

## קישורים חיצוניים

* רעיון עם גתין ג'ונס

קטגוריה:מנחי טלוויזיה בריטים
קטגוריה:בריטים ממוצא יהודי-פולני
קטגוריה:בוגרי האוניברסיטה המטרופוליטנית של מנצ'סטר
קטגוריה:בריטים שנולדו ב-1978
ג'רארד הורן

**ג'רארד ג'יימס פרטווי הורן** (באנגלית: **Gerard James Pertwee Horan**; נולד ב-11 בנובמבר 1962) הוא שחקן אנגלי.

## ביוגרפיה
הורן נולד בסטוקפורט שבצ'שייר. הוא ידוע מהופעותיו בתפקיד הכבאי לזלי ("כריזמה") אפלבי בסדרה "London's Burning" בין השנים 1986 ל-1989, וכן בשנת 1994.

## פילמוגרפיה

## תפקידים בתיאטרון
* Jerusalem (2009) בתפקיד וסלי
* The Ferryman (2017) בתפקיד האב הוריגן
* The Nativity בתיאטרון הלאומי

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1962
אגם ג'ורג'

**אגם ג'ורג**', המוכר גם כ**אגם דוורו** (Dweru) הוא מאגמיה הבינוניים של אוגנדה שבמזרח אפריקה.

## גאוגרפיה
האגם משתרע בדרום-מערב המדינה על פני שטח של 250 קילומטר רבוע. האגם ממוקם על פני קו המשווה ובגובה של 914 מטר מעל פני הים. אורכו הוא 23 קילומטר ורוחבו 18 קילומטר. עומקו הממוצע הוא 2.4 מטר ועומקו המרבי - 7 מטר.

האגם ניזון מנחלים שמקורם ברכס רוונזורי. הוא מנקז את מימיו אל אגם אדוארד הממוקם מדרום-מערב לו דרך תעלת קזינגה . התעלה, שאורכה 32 קילומטר, מצויה בתוך הפארק הלאומי המלכה אליזבת.

כמו אגמים רבים באפריקה ניתן לאגם שמו של אחד מבני משפחת המלוכה הבריטית: הוא נקרא על שמו של הנסיך ג'ורג', שהיה לימים המלך ג'ורג' החמישי.

הנוסע האירופי הראשון שהגיע אל האגם היה הנרי מורטון סטנלי בשנת 1875. סטנלי סבר בטעות כי האגם הוא חלק מאגם אלברט, ונתן לו את השם מפרץ ביאטריס. סטנלי נאלץ לקטוע את מסעו ושב למקום בשנת 1888. אז גילה את אגם אדוארד ולאחר שנוכח שמדובר בשני אגמים נפרדים נתן לאגם ג'ורג' את שמו הנוכחי.

האגם הוא בית למספר מינים של יונקים גדולים ולמינים רבים של עופות נודדים. בשנת 1988 הוכרז האגם כאתר רמסר.

## קישורים חיצוניים

* האגם, באתר המידע על אתרי רמסר

קטגוריה:ערכים שבהם תבנית בריטניקה אינה מתאימה
ג'ורג'
ג'ורג'
קטגוריה:ג'ורג' החמישי
יו א אין

**יו אה אין** (בקוריאנית: **유아인**; ) הוא שחקן קולנוע וטלוויזיה דרום קוריאני. הוא שיחק בסרטים וסדרות רבות וזכה במספר פרסי קולנוע דרום קוריאנים.

## ביוגרפיה
יו אה אין נולד בשם "אום הונג סיק" בדאיגו. הוא עבר לסיאול והתחיל ללמוד משחק. לאור הזמנה להשתתף בצילומי סרטים הוא עזב את הלימודים. בהמשך הוא סיים לימודי תעודה ולמד באוניברסיטה.

בתחילת הקריירה יו א אין הצטלם בפרסומות. בשנת 2006 הוא הצטלם בסרט Boys of Tomorrow. על תפקיד זה הוא זכה בפרס בפסטיבל קולנוע בדרום קוריאה. סרט זה הוצג בפסטיבל לוקרנו. בהמשך הוא השתתף במספר סרטים אך ההצלחה הגדולה הגיע בסרט Sungkyunkwan Scandal.

בשנת 2015 הוא שיחק בסרט "Veteran" שזכה להצלחה מסחרית גדולה. באותה שנה שיחק בדרמה ההיסטורית "The Throne"; אודות שושלת ג'וסון. אין, אשר שיחק לצד השחקניות פארק סו-דאם ומון גון-יונג, גילם את דמותו של הנסיך סאדו, בנו של יאונג'ו, המלך ה-21 בשושלת. הסרט זכה לשבחים ופרסים רבים, ואף נבחר לייצג את קוריאה-הדרומית בטקס האוסקר אך לא נכנס לרשימה הסופית.

בשנים 2015–2016 הוא כיכב בסדרה ההיסטורית "Six Flying Dragons" לצד שין סה-קיונג; עבור תפקידו בסדרה הוא זכה בפרס נוסף.

בשנת 2018 כיכב בסרט הדרמה "בערה", אשר הוקרן בפסטיבל הקולנוע בקאן  ואף היה מועמד לפרס האוסקר לסרט הזר הטוב ביותר.

בשנת 2020 שיחק בסרט האימה "בחיים" שהופץ בנטפליקס, ובאותה שנה שיחק בסרט "קול הדממה", עליו זכה בפרס הדרקון הכחול לשחקן הטוב ביותר. 

בשנת 2021, החל לשחק בסדרת האימה והפשע "דין וגיהנום" מבית נטפליקס, בתפקיד של מנהיג כת.

## קישורים חיצוניים

קטגוריה:דרום קוריאנים שנולדו ב-1986
קטגוריה:שחקני קולנוע וטלוויזיה דרום קוריאנים
אלפרד ברוקשטיין

**אלפרד מרצ'ל ברוקשטיין** (באנגלית: **Alfred M.Bruckstein**; נולד ב-24 בינואר 1954) הוא מדען מחשב ישראלי, פרופסור אמריטוס ונושא הקתדרה למדעים על שם אולנדורף בטכניון. הוא ידוע במחקריו בעיבוד אותות ועיבוד תמונות.

## ביוגרפיה
ברוקשטיין נולד בשנת 1954 בעיר סיגט בחבל מרמורש בצפון טרנסילבניה ברומניה, כבנו של הסופר והמחזאי לודוביק ברוקשטיין ושל שרולטה לבית ציג. בשנת 1972 עלה לישראל עם הוריו והתיישב בתל אביב. בשנת 1978 סיים תואר ראשון בטכניון בחיפה ובשנת 1980 את התואר השני. בשנים 1980-1978 שירת בחיל הרפואה.
ברוקשטיין קיבל את תואר הדוקטורט (PhD) בהנחיתו של תומאס קאילת בשנת 1984 באוניברסיטת סטנפורד. הוא חבר סגל בטכניון משנת 1984 כשהתמנה לפרופסור בפקולטה להנדסת חשמל. החל משנת 1988 הוא מלמד בפקולטה למדעי המחשב. 
החל משנת 1998 הוא פרופסור בקתדרה ע"ש אולנדורף.
ברוקשטיין ושותפיו הם המחברים של "Swarms and Network Intelligence in Search" בהוצאת Springer משנת 2018.

ברוקשטיין אייר אחדים מספרי אביו שפורסמו בעברית, רומנית וצרפתית.

## פרסים ואותות הוקרה
*1990-1989 - פרס טאוב במדעי המחשב
*2014 - ברוקשטיין הוא עמית של SIAM "על תרומותיו בעיבוד אותות, עיבוד תמונות ונמלים רובוטיות"
*2018 - בעל  דוקטורט של כבוד מאוניברסיטת אגורה ברומניה משנת 2018.

## קישורים חיצוניים

* אתר הבית של אלפרד ברוקשטיין
* באתר prabook
* אלפרד ברוקשטיין באתר IEEE

## הערות שוליים

קטגוריה:סגל הטכניון: מדעי המחשב
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת סטנפורד
קטגוריה:ישראלים ילידי רומניה
קטגוריה:עולים בשנות ה-1970
קטגוריה:יהודים מטרנסילבניה
קטגוריה:ישראלים שנולדו ב-1954
איזון (אלבום)

**איזון** הוא אלבום הבכורה של הזמר-יוצר הישראלי חנן בן ארי. האלבום יצא לאור ב-3 בפברואר 2016, על ידי חברת התקליטים NMC.

## רקע והפקה
כל רצועות האלבום הופקו על ידי אייל מזיג, למעט השיר "ממך עד אליי" שהופק על ידי רובי פאייר ועידו נמר. האלבום נתמך על ידי הסינגלים: "ממך עד אליי", "איזון", "אמא אם הייתי" ו-"החיים שלנו תותים".

האלבום יצא לאור בעזרת מימון המונים באתר הדסטארט בפרויקט אשר פעל בחודשים יולי ואוגוסט, בשנת 2015, אשר בו גייס בן-ארי 129 אלף ש"ח, שהם 130% מהסכום שתכנן לגייס

ביוני 2016 הוכרז כי זכה האלבום במעמד "אלבום זהב" על מכירת 15,000 עותקים.

האלבום עלה לרשת הזרמת המדיה ספוטיפיי, בסמוך לצאתו.

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-2016
קטגוריה:אלבומי חנן בן ארי
קטגוריה:אלבומים בעברית
קטגוריה:אלבומי מוזיקה יהודית
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
Cleopatra

"**Cleopatra**" (בעברית: "**קלאופטרה**") הוא שיר שנכתב והולחן על ידי לוק ואן בירס, אלן רוי סקוט, שרה לייק ומבוצע על ידי הזמרת האזרית סמירה אפנדי. השיר ייצג את אזרבייג'ן באירוויזיון 2020 ברוטרדם, הולנד.

## קישורים חיצוניים

## הערות שוליים

קטגוריה:שירי אירוויזיון 2020
קטגוריה:שירי אזרבייג'ן באירוויזיון
קטגוריה:שירים באנגלית
קטגוריה:שירים ביפנית
קטגוריה:שירים מרובי שפות
לא לבד (אלבום)

**לא לבד** הוא אלבום האולפן השני של הזמר-יוצר הישראלי חנן בן ארי. האלבום יצא לאור ב-29 באפריל 2018, על ידי חברת התקליטים NMC.

## רקע והפקה
האלבום הופק במלואו על ידי אייל מזיג, בדומה לאלבומו הקודם של בן-ארי, "איזון". האלבום נתמך על ידי הסינגלים: "לא לבד", "תודה שאת", "על משכבי", "ויקיפדיה", "מה אתה רוצה ממני" ו"בשורות טובות".

האלבום עלה לרשת הזרמת המדיה ספוטיפיי, בסמוך לצאתו.

## רשימת רצועות

## קישורים חיצוניים

## הערות שוליים

קטגוריה:אלבומי חנן בן ארי
קטגוריה:אלבומים בעברית
קטגוריה:אלבומי מוזיקה יהודית
קטגוריה:אלבומי רוק ישראליים
קטגוריה:אלבומי חברת NMC יונייטד אנטרטיינמנט